Vest for plassen ligger en lav bygning i tegl med adresse Tøyenbekken 34, som frem til 1987 huset Oslo Elektriske Sveiseverksted. Det året flyttet Det Åpne Teater inn. Fra 2010 skiftet stiftelsen som eier teatret navn til Dramatikkens hus, et nasjonalt kompetanse- og utviklingssenter for scenekunst. Nord og øst for plassen ligger nye boligbygg med servicebedrifter i første etasje ut mot plassen. I alt fem serveringssteder vender mot plassen i 2015.